АҞӘА, ԥхынҷкәын 11 – Sputnik. Аԥсны Агәабзиарахьчара аминистрра Урыстәыла амедусҳәарҭақәа рҿаԥхьа 2012 - 2018 шықәсқәа раахыс еиқәыланы иҟаз ауалқәа ашәеит иҳәеит апресс-конференциаҿы Аԥсны Агәабзиарахьчареи асоциалтә еиқәыршәареи рминистр Ҭамаз Ҵахнакьиа.
"2012 шықәса раахыс Урыстәыла амедицинатә усҳәарҭақәа рҿаԥхьа 59 миллион мааҭ ауал ҳақәын. Арҭ ауалқәа шықәсыцыԥхьаӡа еиҭаҵуеит, еиқәылоит, еиҳа-еиҳа ирызҳауеит", - иҳәеит аминистр.
Урыстәыла амедицинатә усҳәарҭақәа рҿаԥхьа ауал аҟазаара еиҳарак изыдҳәалоу усҟантәи аамҭақәа рзы амедицинатә ԥгаԥса аполисқәа ахьыҟамыз ауп.
"2018 шықәса рзы аминистрра абиуџьет аҳәаақәа ирҭагӡаны ишәан 24 миллион мааҭ", - иҳәеит Ҵахнакьиа.
2019 шықәса рзы аиҳабырабжьаратә комиссиа аицхантәаҩцәа рыӡбарала 50 миллион мааҭ иаанхаз ауал ашәара иазырхан.
"Ажәакала, Аԥсны Агәабзиарахьчара аминистрра Урыстәылатәи амедусҳәарҭақәа рҿаԥхьа 2012 - 2018 шықәсқәа раахыс еиқәыланы иҟаз ауалқәа ашәеит", - иҳәеит иара.
2019 шықәсазы акәзар, иҟоуп рацәак идуум ауал.
Урыстәылатәи аклиникақәеи ҳареи ҳаицәажәарала, ауалқәа еиқәымларц азы ианаамҭоу аԥарахшәаара мҩаԥаагалоит ҳәа азгәеиҭеит аминистр.
Иара убас шәаԥхьар ҟалоит:
-
Абиуџьет аусзуҩцәа ркатегориақәак руалафахәы аицԥаразоужьра аҿҳәара иацҵоуп